সর্বশেষ বাড়িতে স্থায়ী বসবাস করায় ৬৫ বছরের এক বৃদ্ধকে নৃশংসভাবে কুপিয়ে হত্যা করা হয়েছে। এ ঘটনায় পুরো জেলাজুড়ে খুনীদের ছবিসহ ফাঁসির দাবিতে ব্যাপক পোস্টারিং করা হলেও টনগ নড়েনি পুলিশ প্রশাসনের। হত্যা মামলার এজাহারভূক্ত আসামিদের গ্রেফতার না করে উল্টো রহস্যজনক কারণে আসামিদের পক্ষালম্বন করে থানা পুলিশ স্থানীয় ইউপি সদস্যসহ একাধিক ব্যক্তিকে আটক করেছে। পরবর্তীতে হত্যা মামলার আসামিদের দিয়ে পুলিশ একাধিক মিথ্যে মামলা দায়ের করিয়ে ওইসব মামলায় আটককৃতদের এজাহারভূক্ত আসামি দেখিয়ে আদালতের মাধ্যমে জেলহাজতে প্রেরণ করেন। সেইসব মিথ্যে মামলায় এখনও কারাভোগ করছেন নির্বাচিত জনপ্রতিনিধিসহ একাধিক নিরিহ গ্রামবাসী। এসব ঘটনার তদন্তে এবার মাঠে নেমেছেন সিআইডির স্পেশাল টিম। ঘটনাটি জেলার মুলাদী উপজেলা সদর থেকে প্রায় ৩৫ কিলোমিটার দূরত্বের বাটামারা ইউনিয়নের প্রত্যন্ত টুমচর গ্রামের।